బి. శివరామన్

బలరాం శివరామన్ ఒక భారతీయ సివిల్ సర్వెంట్, రచయిత, భారతదేశ పదవ క్యాబినెట్ కార్యదర్శి, ప్లానింగ్ కమిషన్ సభ్యుడు. 1969 జనవరి 1న పదవి చేపట్టి 1970 నవంబర్ 30 వరకు ఆ పదవిలో కొనసాగారు. భారత ప్రభుత్వం 1971 లో రెండవ అత్యున్నత భారతీయ పౌర పురస్కారమైన పద్మ విభూషణ్ ను ప్రదానం చేసింది. 

 జీవిత విశేషాలు 
బి. శివరామన్  మద్రాస్ విశ్వవిద్యాలయంలో విద్యనభ్యసించారు, అక్కడ ఆయన ఆర్ట్స్ లో మాస్టర్స్ డిగ్రీ పొందారు. 1933లో ఇండియన్ సివిల్ సర్వీస్‌లో చేరి బీహార్ రాష్ట్రానికి నియమించబడ్డారు, అక్కడ ఆయన డిస్ట్రిక్ట్ మేజిస్ట్రేట్,  సెషన్స్ జడ్జిగా వివిధ హోదాల్లో పనిచేశారు. 1946లో ఆయన సేవలు ఒరిస్సా రాష్ట్రానికి బదిలీ చేయబడ్డాయి. ఒరిస్సాలో, ఆయన రవాణా కార్యదర్శిగా, డివిజనల్ కమీషనర్‌గా, రెవెన్యూ బోర్డు సభ్యుడిగా,  చివరకు 1961లో ప్రధాన కార్యదర్శిగా పనిచేశాడు. ఆయన వ్యవసాయ మంత్రిత్వ శాఖలో కార్యదర్శిగా 1965లో కేంద్రానికి వచ్చారు. ఆయన ఆ హోదాలో తదుపరి మూడు సంవత్సరాలు పనిచేశారు.  అప్పటి వ్యవసాయ మంత్రిగా ఉన్న  సి. సుబ్రమణ్యంతో కలిసి, "హరిత విప్లవం" ప్రవేశపెట్టడంలో కీలక పాత్ర పోషించారు. 1968లో ఆయన క్యాబినెట్ కార్యదర్శిగా నియమితులయ్యారు.

ఆయన నవంబర్ 1970లో సివిల్ సర్వీస్ నుండి పదవీ విరమణ చేశారు.  ఫిబ్రవరి 1971లో జాతీయ వ్యవసాయ కమిషన్ ఛైర్మన్‌గా బాధ్యతలు స్వీకరించారు. కమిషన్ పని పూర్తయిన తర్వాత ఆయన ప్లానింగ్ కమిషన్ సభ్యుడిగా నియమితులయ్యారు {మార్చి 1973). ఆయన ప్రత్యేక బాధ్యతలు వ్యవసాయం, నీటిపారుదల మరియు గ్రామీణాభివృద్ధి. 1973-75 మధ్య ఆయన బ్యాంకు వ్యవసాయ ప్యానెల్‌లో సభ్యుడిగా ఉన్నారు మరియు 1975-76లో ఆయన ఆసియా వ్యవసాయ సర్వేను నవీకరించడంపై ఆసియా అభివృద్ధి బ్యాంకు యొక్క కన్సల్టేటివ్ కమిటీలో సభ్యుడిగా ఉన్నారు. https://thedocs.worldbank.org/en/doc/280421391205376878-0560011976/original/WorldBankGroupArchivesFolder1772836.pdf·

 మూలాలు 

బాహ్య లంకెలు


వర్గం:పద్మవిభూషణ పురస్కార గ్రహీతలు